L-għodwa t-tajba. Kemm ngħidilkom tliet affarijiet. L-ewwel. Kollha kemm aħna rridu relazzjoni futura mill-qrib u b'saħħitha mar-Renju Unit. M'hemm assolutament l-ebda dubju dwar dan. Iżda qabel ma niddiskutu l-futur, irridu nieħdu ħsieb il-passat tagħna. Dan ser nagħmluh b'attenzjoni ġenwina, iżda b'determinazzjoni. Fil-fehma tiegħi, dan huwa l-uniku mod possibbli biex nimxu 'l quddiem. Neħtieġu wkoll garanziji solidi għaċ-ċittadini kollha u l-familji tagħhom li ser jiġu affettwati minn Brexit, fuq iż-żewġ naħat. Din għandha tkun l-ewwel prijorità għall-UE u r-Renju Unit. U l-Kummissjoni diġà ħejjiet lista preċiża u ddettaljata tad-drittijiet taċ-ċittadini li aħna rridu nipproteġu. U fl-aħħar nett. Irridu nibqgħu magħqudin bħala UE27. B'hekk biss ser inkunu kapaċi nikkonkludu n-negozjati. Li jfisser li l-unità tagħna hija wkoll fl-interess tar-Renju Unit. U sa issa, inħoss appoġġ qawwi mill-istituzzjonijiet kollha tal-UE, inkluż il-Parlament Ewropew, kif ukoll is-27 Stat Membru kollha. Naf li din hija xi ħaġa unika, iżda ninsab fiduċjuż li din mhux ser tinbidel. Grazzi. Ara l-paġna tal-laqgħa